FIESTAS DE MOROS Y CRISTIANOS: ALCOY - Els Premis Samarita tindran un nou premi al millor ballet
ALCOY - Els Premis Samarita tindran un nou premi al millor ballet
Els Premis Samarita tindran un nou premi al millor ballet
El Concurs de Tapes s’allargarà a tres caps de setmana.
S’ha presentat la tercera edició dels Premis Samarita que premien el millor de les Festes de Moros i Cristians, juntament amb la segona edició de Concurs de Tapes Festeres.
La principal novetat en els Premis Samarita és la incorporació d’una nova categoria al millor ballet fester. També el premi a la millor arrancada d’esquadra es dividirà en millor arrancada d’esquadra mora i arrancada d’esquadra cristiana.
Ja es poden presentar els candidats a les diferents modalitats, amb l’altra novetat que la votació popular des del facebook passarà de tres a dos setmanes, votant primer les filaes. Els guanyadors de l’any passat s’incoporaran a l’Acadèmia, que també vota als premiats.
Respecte al concurs de tapes, dir que passarà de dos a tres caps de setmana. En la primera del dissabte 2 d’abril es farà la ruta de les filaes del carrer La Cordeta més els Bequeteros, el segon dissabte 9 les de Placeta de Salesians més els Vascos i Navarros, i el dissabte 16 les filaes de la zona de Correus. Els premis seran Bar Torrero i Bar Tropical, més el premi especial de jurat.
La presentació s'ha fet en la seu d'un dels patrocinadors dels premis, Mutua Levante, amb Jordi Tomás com a representant, junt a Rafa Doménech de Licores Sinc, David Ponsoda, de l'Associación Cultural Samarita, entitat organitzadora, i el regidor de Festes, Raül Llopis. Els cartells d'aquesta edició els ha tornat a fer Gloria Segura.